જામનગરની મયુરનગર આવાસ કોલોનીમાં રહેતા મંગાભાઇ મોમૈયાભાઇ લુણા નામના ૬૩ વર્ષના વૃદ્ધને દારૂ પીવાની આદત હોય ઘરના સભ્યો પાસે પૈસા માંગતા ઘરનાઓએ ના પાડતા માઠુ લાગી ગયા બાદ એસિડ પી જતા સારવાર માટે જી.જી. હોસ્પિટલમાં ખસેડાતા સારવાર દરમ્યાન તેનું મૃત્યુ નીપજયું હતું. મોટી ખાવડીના વિનાયક પં૫ પાસે રહેતી મનિષાબેન વિનોદભાઇ રાઠોડ નામની ૩ વર્ષની બાળકી રમતા રમતા પાણીના ખાડામાં પડી જતા ડૂબી જવાથી તેણીનું મૃત્યુ નીપજયું હતું. જે મૃતદેહ ૩ કલાક બાદ મળી આવ્યા પછી પોલીસને જાણ કરાતા પોલીસે મૃતદેહનું પોસ્ટમોર્ટમ કરાવી વધુ તપાસ હાથ ધરી છે.